Функцыянальнае тэставанне

Функцыянальнае тэставанне () — працэс праверкі праграмнага забеспячэння (частка працэсу забеспячэння яго якасці, quality assurance), сканцэнтраваны на аналізе адпаведнасці ПЗ патрабаванням і спецыфікацыям.

Функцыянальнае тэставанне можа быць ручным альбо аўтаматызаваным.

Функцыянальнае тэставанне ўключае наступныя крокі:

 Вызначэнне функцый, якія праграмнае забеспячэнне павінна выконваць.
 Стварэнне ўваходных і выходных даных на аснове спецыфікацый (стварэнне тэст-кейсаў).
 Выкананне тэст-кейсаў.
 Параўнанне фактычных і чаканых вынікаў (напісанне баг-рапартаў).

Функцыянальнае тэставанне будзе больш эфектыўным, калі ўмовы выпрабаванняў (тэст-кейсы) будуць стварацца непасрэдна з бізнес-патрабаванняў (business requirements) ці патрабаванняў карыстальнікаў (user requirements).
Калі ж умовы выпрабаванняў ствараюцца з сістэмнай дакументацыі — сістэмных патрабаванняў (system requirements) альбо дызайн-дакументаў (design documents), дэфекты ў гэтай дакументацыі не будуць знойдзены шляхам тэставання, і гэта можа быць прычынай абурэння канчатковых карыстальнікаў, калі яны пачнуць выкарыстоўваць праграмны прадуктFunctional Testing - Software Testing Fundamentals .

 Мэты функцыянальнага тэставання 

 Знайсці дэфекты (багі) у праграмным прадукце.
 Вызначыць ступень адпаведнасці праграмнага прадукту патрабаванням і чаканням замоўцы.
 Прыняць рашэнне аб магчымасці перадачы прадукту замоўцу.

 Узроўні функцыянальнага тэставання 

 Smoke test — самы першы і хуткі ўзровень. Калі тэсты гэтага ўзроўню не праходзяць, тэставанне спыняецца.
 Critical path test — праверка такіх функцый праграмнага забеспячэння, з якімі звычайны карыстальнік працуе ў паўсядзённым жыцці.
 Extended test — поўная праверка праграмнага забеспячэння на адпаведнасць усім патрабаванням.

 Гл. таксама 

 Тэставанне праграмнага забеспячэння

Катэгорыя:Тэставанне праграмнага забеспячэння